Heinrich Johann Hansen

Heinrich Johann Hansen (1819 Miitavi Kuramaa kubermang – 22. mai 1900 PeterburiHeinrich Johann Hansen, Eesti biograafilise leksikoni täiendusköide, lk 83) oli baltisaksa harrastusajaloolane ja raamatukaupmees Narvas.

Heinrich Hansen õppis Peterburis. Asus 1833. aastal Narva, oli ametis Narva kalevivabrikus ja raamatupidaja G. E. Gendt u. Co kaubamajas. 1856. aastal avas ta raamatukaupluse Narvas, mille andis 1867. aastal üle kaupmees J. J. Lantzkyle. Ta oli Narva Suurgildi oldermann. 
pisi|Narva börsihoone 1930. aastatel
Heinrich Hansen oli 1860. aastast Õpetatud Eesti Seltsi liige, 1864. aastal üks Narva Ajaloo Uurimise Seltsi asutajatest. Narva börsihoonesse ehitatud nn gilditoas hakati eksponeerima Narva linna ajalooga seotud vanavara, millega sisuliselt rajati Narva linnamuuseum. Tegevust juhtis seltsi sekretär ja konservaator H. J. Hansen (ametis 1864–1867). Tema teeneks on ka Narva linnaarhiivi korraldamine aastatel 1858–1862. Heinrich Johann Hanseni Narvast lahkumise järel seltsi aktiivne tegevus rauges.  

Heinrich Hansen avaldas uurimusi Narva ajaloost Heinrich Johann Hansen, Die Uebergabe der ehemaligen schwedischen Dom-Kirche an die deutsche Gemeinde in Narva im Jahre 1733 (Schriften der Narvaschen Alterthums-Gesellschaft ; N 1.), 1864Heinrich Johann Hansen, Nachrichten über die ehemalige Narvasche Bürger-Cavallerie (Schriften der Narvaschen Alterthums-Gesellschaft ; N 4), 1865. 

1868. aastal asus elama Peterburi, kus oli Põllumajanduspanga osakonnajuhataja, suri 1900. aastal  Peterburis.

 Isiklikku 
Tema isa Johann Jakob Hansen (1786–1867) oli pärit Saksamaalt Eckernfördest, asus 1806. aastal Baltimaadesse, tegutses veinikaupmehena Miitavis ning seejärel Peterburis ja Narvas. Heinrich Hanseni vend, Theodor Conrad  Hansen (1821–1893) oli Venemaa keisririigi finantsametnik, Venemaa Riigipangas ja Balti raudteel, Woldemar Adolf Hansen (1823–1881) oli Paistu Maarja koguduse pastor, Pärnu ja Viljandi kreisi vaimulik koolirevident.

Teosed
Geschichte der Narvaschen Kirchen (1855)
, 
"Narva linna ajalugu". Näljaaeg Liivi- ja Eestimaal 1695–1697 aastatel

 Vaata ka 
Henrich Hanseni nimeline Narva muinsuste seltsНарвское Общество им. Генриха Ганзена

 Viited 

 Välislingid 

Kategooria:Baltisaksa ajaloolased
Kategooria:Narva inimesed
Kategooria:Õpetatud Eesti Seltsi liikmed
Kategooria:Sündinud 1819
Kategooria:Surnud 1900